**Упутство о мерама заштите здравља ученика и запослених**

(Препоруке за безбедан повратак у школе током трајања пандемије COVID-19)

 - први час биће посвећен предавањима о начинима и значају превенције COVID-19 у

 школској средини

 - ученици не треба да долазе у школу уколико имају повишену телесну температуру и/или

 симптоме респираторне инфекције

 - родитељи треба свако јутро да провере телесну температуру својој деци пред полазак у

 школу

 - одржавати физичку дистанцу са другим особама у школи од најмање 1,5 метара

 - боравак у учионицама - највише 15 ученика/ца са обезбеђеним 4м2 и по један ученик/ца

 у свакој клупи

 - ученици не мењају учионице, настава за један разред одвија се у истој учионици

 - одржавање физичке дистанце међу ученицима неопходно је и током малих и великих

 одмора

 - маску ученик треба да носи при уласку у школу па све до доласка до своје клупе

 - маска се обавезно користи и приликом одговарања и сваког разговора

 - маска се обавезно користи и приликом било којег кретања ван клупе, приликом одласка на

 одмор или тоалет

 - препоручује се да ученици све време боравка у школи носе маску, али она се може

 одложити у периоду када ученик седи у својој клупи и слуша наставу

 - током боравка у школи могуће је да се користи било која маска (хируршка, епидемиолошка

 или платнена), али она треба да се користи на исправан начин тако да покрива нос и уста

 - редовно прање руку исправном водом за пиће и сапуном у трајању од најмање 20 секунди

 или употребом дезинфекционог средства на бази 70% алкохола при уласку у школу, пре

 јела, после одласка у тоалет, после великог одмора, после часа физичког васпитања,

 након изласка из школе и увек када постоји потреба

 - на свим улазима у школу и на излазу из фискултурне сале поставити дезинфекциона

 средства на бази 70% алкохола (користити уз обавезни надзор наставника/дежурног

 наставника)

 - на свим уређајима за прање руку поставити течни сапун (нпр. тоалети, учионице ...)

 - редовно проветравање свих просторија искључиво природним путем (отварањем

 прозора), обавезно за време сваког школског одмора и између смена (уколико временски

 услови то дозвољавају препоручује се држање отворених прозора и током трајања

 наставе)

- организација ужине према посебним правилима – прве две недеље неће бити ужине